CELEX: 52019DP0008
Language: sk
Date: 2019-09-17 00:00:00
Title: Rozhodnutie Európskeho parlamentu zo 17. septembra 2019 o odporúčaní Rady o vymenovaní prezidentky Európskej centrálnej banky (N9-0023/2019 – C9-0048/2019 – 2019/0810(NLE))

6.5.2021   
            
            
               SK
            
            
               Úradný vestník Európskej únie
            
            
               C 171/34
            
         
      P9_TA(2019)0008
      Vymenovanie prezidentky Európskej centrálnej banky – kandidátka: Christine Lagarde
      Rozhodnutie Európskeho parlamentu zo 17. septembra 2019 o odporúčaní Rady o vymenovaní prezidentky Európskej centrálnej banky (N9-0023/2019 – C9-0048/2019 – 2019/0810(NLE))
      (Konzultácia)
      (2021/C 171/08)
      
         Európsky parlament,
      
                  —
               
               
                  so zreteľom na odporúčanie Rady z 9. júla 2019 (1),
               
            
                  —
               
               
                  so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C9-0048/2019),
               
            
                  —
               
               
                  so zreteľom na článok 130 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0008/2019),
               
            
                  A.
               
               
                  keďže prostredníctvom listu zo 16. júla 2019 Európska rada konzultovala s Európskym parlamentom o vymenovaní Christine Lagardovej za prezidentku Európskej centrálnej banky na funkčné obdobie ôsmich rokov s účinnosťou od 1. novembra 2019;
               
            
                  B.
               
               
                  keďže Výbor Európskeho parlamentu pre hospodárske a menové veci následne posúdil kvalifikáciu navrhovanej kandidátky, najmä pokiaľ ide o podmienky uvedené v článku 283 ods. 2 Zmluvy o fungovaní Európskej únie (ďalej len „ZFEÚ“) a požiadavku úplnej nezávislosti ECB podľa článku 130 ZFEÚ; keďže v rámci tohto posúdenia výbor dostal od kandidátky životopis a jej odpovede na písomné otázky, ktoré jej boli odoslané;
               
            
                  C.
               
               
                  keďže výbor následne usporiadal 4. septembra 2019 dva a polhodinové vypočutie kandidátky, počas ktorého kandidátka predniesla úvodné vyhlásenie a následne odpovedala na otázky členov výboru;
               
            
               
                  1.
               
               
                  súhlasí s odporúčaním Rady vymenovať Christine Lagardovú za prezidentku Európskej centrálnej banky;
               
            
               
                  2.
               
               
                  poveruje svojho predsedu, aby postúpil toto rozhodnutie Európskej rade, Rade a vládam členských štátov.
               
            
         (1)  Ú. v. EÚ C 235, 12.7.2019, s. 1.